ટાઇટેનિક જહાજે તો એની પહેલી મુસાફરીના ચાર જ દિવસમાં જળસમાધિ લીધી હતી, પણ ગૂગલ સર્ચે તો દિવસોદિવસ પોતાની સ્થિતિ વધુ ને વધુ મજબૂત કરી છે. વીસ વર્ષ પહેલાં, 1995માં પહેલી વાર મળેલા લેરી પેજ અને સર્ગેઇ બ્રાઈને પહેલાં ‘બેકરબ’ નામનું સર્ચ એન્જિન બનાવ્યું, જેણે આગળ જતાં ગૂગલ સર્ચનું સ્વરૂપ લઈને આખી દુનિયાને ઘેલું લગાડ્યું. ગૂગલના સ્થાપકોએ પોતાની સર્ચ એન્જિન કંપની માટે ગૂગલ નામ પસંદ કર્યું, તે મૂળ ગાણિતિક શબ્દ ‘googo’ પરથી લીધું, જે 1ની પાછળ 100 શૂન્યથી બનતી સંખ્યા માટે વપરાય છે. આ નામ પસંદ કરવા પાછળનું ગણિત એવું હતું કે લેરી પેજ અને સર્ગેઇ બ્રાઈન આ સંખ્યાની જેમ, અનંત લાગતી વેબ પરની માહિતીને વ્યવસ્થિત સ્વરૂપ આપવા માગતા હતા.